Franz Brorsson

Franz Brorsson (født 30. januar 1996) er en svensk fotballspiller som spiller for den kypriotiske klubben Aris Limassol FC.

Karriere som klubbspiller 
Brorsson startet karrieren i BK Näset, som han forlot som 14-åring til fordel for Malmö FF. Han spilte sin første A-lagskamp for klubben 15. november 2014, da Malmö FF møtte IS Halmia i Svenska cupen. Brorsson signerte for Malmö FF i desember 2014, hvor kontrakten strekker seg til over 2016.

Brorsson spilte sin første kvalifiseringskamp til Champions League 2015/2016 15. juli 2015, i et 0–0-oppgjør mot litauiske Žalgiris Vilnius. Han spilte sin første kamp i Allsvenskan 18. juli 2015, da Malmö FF spilte uavgjort 1–1 mot Örebro SK.

Landslagskarriere 
Brorrson har spilt to kamper for Sveriges U17-lag, hvor debutkampen ble et 3–2-tap for Norge. I 2013 spilte Brorsson to landslagskamper for Sveriges U19-lag. Han scoret to mål, ett da Sveriges U19-lag tapte 1–3 for Norge, og et da de tapte 2–3 for Island.

Referanser

Eksterne lenker 
 
 «Franz Brorsson», profil på Malmö FFs hjemmeside 

Svenske fotballspillere
Fotballspillere for Malmö FF
Fotballspillere for Esbjerg fB
Fotballspillere for Aris Limassol